Līdzdarbības līgums

par atsevišķu valsts pārvaldes uzdevumu veikšanu

dizaina jomā

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**, reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums” rīkojasvalsts sekretāre **Dace Vilsone**, no vienas puses, un

**Biedrība „Latvijas Dizaina centrs”**, reģistrācijas Nr.40008294881, juridiskā adrese: Pulkveža Brieža iela 7-405A, Rīga, LV-1010, (turpmāk – *Pilnvarotā institūcija*), kuras vārdā saskaņā ar statūtiem rīkojas valdes priekšsēdētāja **Dita Danosa**, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Latvijas Nacionālā attīstības plāna 2021.-2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virziena „Cilvēku līdzdalība kultūras un sporta aktivitātēs” 368.aktivitāti „Sabiedrības izglītošana un informēšana par fizisko aktivitāšu iespējām, to nozīmi veselības veicināšanā un kultūras, sporta un fizisko aktivitāšu lomu personības attīstībā, veidojot sabiedrisko pasūtījumu dažādām auditorijām, attīstot bibliotēku pakalpojumus”, rīcības virziena „Kultūras un sporta devums ilgtspējīgai sabiedrībai” 383.aktivitāti „Atbalstošas vides radīšana mazajiem uzņēmējiem un nevalstiskajām organizācijām kultūras, aktīvās atpūtas un radošo industriju (t.sk. eksportspējīgu produktu un pakalpojumu) jomā, nosakot valsts un pašvaldību atbalsta instrumentus. Pārskatīt NVO iespējas saimnieciskās darbības veikšanai” un 384.aktivitāti „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti”,

ņemot vērā Kultūrpolitikas pamatnostādņu 2022.-2027.gadam „Kultūrvalsts” (apstiprinātas ar Ministru kabineta 2022.gada 1.marta rīkojumu Nr.143) 4.rīcības virziena „Kultūras un radošo nozaru attīstība” 4.6.uzdevumu „Sniegt atbalstu kultūras un radošo nozaru NVO sektora darbībai (NAP 2027 [381], [383]), 4.7.uzdevumu „Stiprināt kultūras un radošo nozaru eksportspēju un starptautisko atpazīstamību Latvijas tēla veidošanā (NAP2027 [243], [383], [384])” un 4.8.uzdevumu „Veicināt radošo industriju attīstību (NAP2027 [383], [384])”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu dizaina jomā” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus dizaina jomā (turpmāk – Pārvaldes uzdevumi):
		1. nodrošināt dizaina kontaktpunkta darbību, lai sekmētu Latvijas dizaina jomas attīstību ilgtermiņā un iesaistītu plašu dizaina ekosistēmas dalībnieku loku, un konkrēti:
			1. nodrošināt dizaina kontaktpunkta sociālo tīklu kontu *(Facebook,* *Twitter, Instagram* u.c.) darbību, regulāri publicējot aktuālo informāciju latviešu un angļu valodā;
			2. apkopot un nodrošināt aktuālo informāciju par notikumiem un procesiem dizaina jomā:
				1. labās prakses piemēriem, dizaineru sasniegumiem, uzņēmumiem, organizācijām, biedrībām;
				2. inovācijām dizaina jomā, finanšu instrumentu pieejamību;
				3. izglītības iespējām dizaina jomā visos līmeņos, tostarp tālākizglītību;
				4. par veiktajiem pētījumiem dizaina jomā augstskolās, pētniecības institūcijās u.c.;
				5. Latvijas un ārvalstu dizaina organizāciju, asociāciju aktuālajiem projektiem un iniciatīvām, tostarp Eiropas Komisijas stratēģiskās iniciatīvas *Jaunais Eiropas Bauhaus* (*New European Bauhaus*) aktualitātēm; dažādiem nacionāliem un starptautiskiem konkursiem dizaina jomā, u.c.;
			3. veidot izpratni par stratēģiskajiem mērķiem un rīcības virzieniem dizaina jomā un popularizēt tos dizaina ekosistēmas dalībniekiem un plašākai sabiedrībai, regulāri organizējot un piedaloties semināros, lekcijās, sarunās, diskusijās, darbnīcās un citos pasākumos;
			4. iniciēt sadarbības partnerības ar dizaina jomu saistītās statistikas pilnveidošanā un izmantot citu Eiropas valstu pieredzi dizaina pētniecības un statistikas jomā, (piemēram, Dānijas dizaina centra (*Danish Design Center*), Apvienotās Karalistes Dizaina padomes (*Design Council*) vai citu organizāciju izstrādāto dizaina ietekmes mērīšanas metodoloģiju) un pielāgot to izmantošanai Latvijā, veidot aptaujas par aktuālajiem procesiem dizaina jomā un apkopot aptauju rezultātus, kā arī vizualizēt gūto informāciju, veidot infografikas un apkopotos rezultātus publicēt sociālajos tīklos;
		2. pārstāvēt un reprezentēt Latvijas dizaina kontaktpunktu nacionālā un starptautiskā līmenī asociācijās, konferencēs, forumos, pasākumos, tostarp Eiropas dizaina asociāciju apvienībā (BEDA − *The Bureau of European Design Associations*), kā arī veidot sadarbību un partnerības ar Baltijas valstu un Ziemeļvalstu partneriem (Igaunijas Dizaina centru *(Estonian Design Centre*), Lietuvas Dizaina forumu *(Lithuanian Design Forum*),Dānijas dizaina centru(*Danish Design Center*))un citiem Eiropas dizaina asociāciju apvienības biedriem.
	2. Pārvaldes uzdevumu veikšanas laiks ir 2022., 2023. un 2024.gads.
	3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.
2. **Pārvaldes uzdevumu izpildes kārtība un sasniedzamie rezultatīvie rādītāji**
	1. *Pilnvarotā institūcija* apņemas nodrošināt dizaina kontaktpunkta darbību, lai sekmētu Latvijas dizaina jomas attīstību ilgtermiņā un iesaistītu plašu dizaina ekosistēmas dalībnieku loku, un konkrēti:
		1. nodrošināt dizaina kontaktpunkta sociālo tīklu kontu *(Facebook,* *Twitter, Instagram* u.c.) darbību, regulāri publicējot aktuālo informāciju latviešu un angļu valodā vismaz 3 (trīs) sociālo tīklu kontos;
		2. regulāri, vismaz 150 (viens simts piecdesmit) vienības gadā, apkopot un nodrošināt aktuālo informāciju par notikumiem un procesiem dizaina jomā, un konkrēti:
			1. labās prakses piemēriem, dizaineru sasniegumiem, uzņēmumiem, organizācijām, biedrībām;
			2. inovācijām dizaina jomā, finanšu instrumentu pieejamību;
			3. izglītības iespējām dizaina jomā visos līmeņos, tostarp tālākizglītību;
			4. par veiktajiem pētījumiem dizaina jomā augstskolās, pētniecības institūcijās u.c.;
			5. Latvijas un ārvalstu dizaina organizāciju, asociāciju aktuālajiem projektiem un iniciatīvām, tostarp Eiropas Komisijas stratēģiskās iniciatīvas *Jaunais Eiropas Bauhaus* (*New European Bauhaus*) aktualitātēm; dažādiem nacionāliem un starptautiskiem konkursiem dizaina jomā, u.c.;
		3. veidot izpratni par stratēģiskajiem mērķiem un rīcības virzieniem dizaina jomā un popularizēt tos dizaina ekosistēmas dalībniekiem un plašākai sabiedrībai, regulāri organizējot un ņemot dalību semināros, lekcijās, sarunās, diskusijās, darbnīcās un citos pasākumos, nodrošinot ne mazāk kā 12 (divpadsmit) pasākumus gadā;
		4. iniciēt sadarbības partnerības ar dizaina jomu saistītās statistikas pilnveidošanā un izmantot citu Eiropas valstu pieredzi dizaina pētniecības un statistikas jomā, (piemēram, Dānijas dizaina centra (*Danish Design Center*), Apvienotās Karalistes Dizaina padomes (*Design Council*)) vai citu organizāciju izstrādāto dizaina ietekmes mērīšanas metodoloģiju) un pielāgot to izmantošanai Latvijā, veidot aptaujas par aktuālajiem procesiem dizaina jomā un apkopot aptauju rezultātus, kā arī vizualizēt gūto informāciju, veidot infografikas un apkopotos rezultātus publicēt sociālajos tīklos, iniciējot vismaz 3 (trīs) sadarbības partnerības ar dizaina jomu saistītās statistikas pilnveidošanā un veidojot vismaz 2 (divas) aptaujas gadā un publicējot aptauju rezultātus sociālajos tīklos.
	2. *Pilnvarotā institūcija* apņemas pārstāvēt un reprezentēt Latvijas dizaina kontaktpunktu nacionālā un starptautiskā līmenī asociācijās, konferencēs, forumos, pasākumos, tostarp Eiropas dizaina asociāciju apvienībā (BEDA − *The Bureau of European Design Associations*), kā arī veidot sadarbību un partnerības ar Baltijas valstu un Ziemeļvalstu partneriem (Igaunijas Dizaina centru (*Estonian Design Centre*), Lietuvas Dizaina forumu (*Lithuanian Design Forum*),Dānijas dizaina centru(*Danish Design Center*))un citiem Eiropas dizaina asociāciju apvienības biedriem, nodrošinot pārstāvniecību vismaz 5 (piecos) pasākumos gadā.
	3. *Pilnvarotā institūcija* apņemas iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	4. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* šajā Līgumānoteikto papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
3. **Savstarpējo norēķinu kārtība**
	1. MINISTRIJA, pamatojoties uz likumu „Par valsts budžetu 2022.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2021.gada 23.decembra sēdes protokolu Nr.1 un kultūras ministra 2021.gada 27.decembrī apstiprināto tāmi, un konkursa komisijas 2022.gada 31.marta lēmumu, piešķir *Pilnvarotajai institūcijai* finansējumu **30 000,00 *euro*** (trīsdesmit tūkstoši *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 2.1. un 2.2.punktā noteikto rezultatīvo rādītāju sasniegšanai 2022.gadā.
	2. MINISTRIJA finansējumu Pārvaldes uzdevumu īstenošanai 2022.gadā pārskaita uz *Pilnvarotās institūcijas* atvērto kontu Valsts kasē 10 (desmit) darba dienu laikā pēc šā Līguma spēkā stāšanās.
	3. Puses apņemas likumā par valsts budžetu 2023. un 2024.gadam Pārvaldes uzdevumu īstenošanai pieejamā finansējuma ietvaros noslēgt atsevišķus finansēšanas līgumus par 2023. un 2024.gadā sasniedzamo rezultatīvo rādītāju apjomu un finansējumu.
	4. Ja, izlietojot šā Līguma 3.1.punktā norādīto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk kā 10% no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	5. *Pilnvarotā institūcija* ne vairāk kā25 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
	6. Ja tiek izdarīti grozījumi likumā par valsts budžetu kārtējam gadam vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
4. **Pārskatu sniegšanas un darbības kontroles kārtība**
	1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
	3. *Pilnvarotā institūcija* ne vēlāk kā līdz katra Līguma izpildes perioda gada 31.janvārim iesniedz MINISTRIJĀ pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma 2.pielikums), kurai pievienojamas darījumu apliecinošu dokumentu kopijas, tai skaitā Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Pilnvarotās institūcijas*atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Pilnvarotā institūcija* šādus izdevumus pirms to veikšanas saskaņo ar MINISTRIJU.
5. **Autortiesības**
	1. MINISTRIJA iegūst neatsaucamas, teritoriāli neierobežotas, trešajām personām nododamas (sublicencējamas) šā Līguma izpildes ietvaros radīto ar autortiesībām aizsargāto darbu un blakustiesību objektu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus un objektus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus un objektus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi un blakustiesību objekti ir aizsargājami atbilstoši Autortiesību likumam.
	2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir nodevusi tiesības izmantot šā Līguma ietvaros radītos darbus un blakustiesību objektus, tiešos un netiešos zaudējumus, kas tām radušies iepriekš minēto trešo personu pretenziju dēļ.
6. **Personas datu apstrāde**
	1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
	2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
	3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
	4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
	5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
7. **Pušu atbildība**
	1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija* ir atbildīga par Latvijas Republikas saistošo normatīvo aktu ievērošanu, izlietojot piešķirto valsts finansējumu.
	2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
	3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
8. **Nepārvarama vara**
	1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
9. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2024.gada 31.decembrim vai līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
		2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
		3. *Pilnvarotā institūcija* pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
		1. atmaksā valsts budžetā neizlietotos finanšu līdzekļus;
		2. nodod visu ar Pārvaldes uzdevumu veikšanu saistīto izstrādāto dokumentāciju un informāciju MINISTRIJAI;
		3. nodod neekskluzīvās izmantošanas tiesības (vienkāršo licenci) uz Līguma izpildes ietvaros radītiem ar autortiesībām aizsargātiem darbiem un blakustiesību objektiem;
		4. nodod piekļuves dizaina kontaktpunkta sociālo tīklu kontu administrēšanai *(Facebook,* *Twitter, Instagram* u.c.);
		5. iesniedz MINISTRIJAI Līguma izpildes pārskatu.
10. **Citi noteikumi**
	1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.
	2. Pušu kontaktinformācija saziņai ar Līguma izpildi saistītos jautājumos:
		1. MINISTRIJAS e-pasts: pasts@km.gov.lv;
		2. *Pilnvarotās institūcijas* e-pasts: dita.danosa@latviandesigncentre.com.
	3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
	4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	5. Līgums ar 2 (diviem) pielikumiem sagatavots latviešu valodā uz 13 (trīspadsmit) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
11. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** | **Biedrība „Latvijas Dizaina centrs”** |
| K.Valdemāra iela 11a, Rīga, LV-1364 | Pulkveža Brieža iela 7-405A, Rīga, LV-1010 |
| Reģistrācijas Nr.90000042963 | Reģistrācijas Nr.40008294881 |
| Valsts kase  | Valsts kase |
| Kods: TRELLV22 | Kods: TRELLV22 |
| Konts: LV17TREL2220511045000 | Konts: LV51TREL990930300300B |
| Valsts sekretāre | Valdes priekšsēdētāja |
| D.Vilsone | D.Danosa |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

līdzdarbības līgumam

 „Par atsevišķu valsts pārvaldes uzdevumu veikšanu dizaina jomā”

**Biedrības „Latvijas Dizaina centrs”**

**valsts pārvaldes uzdevumu īstenošanai nepieciešamo**

**izdevumu tāme 2022.gadam**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Pozīcijas nosaukums** | **Vienība** | **Vienību skaits** | **Vienības izmaksas****(*euro*)** | **Kopējās izmaksas (*euro*)** |
| **1.** | **Finansējums valsts pārvaldes uzdevumu īstenošanai** |   |   |   | **24 375,00** |
| **1.1.** | **Dizaina kontaktpunkta darbības nodrošinājuma izmaksas**  |  |  |  | **17 750,00** |
| 1.1.1. | Dizaina kontaktpunkta sociālo tīklu kontu darbības nodrošinājuma izmaksas, kā arī informācijas apkopošanas un sagatavošanas izmaksas | mēnesis | 9 | 645,33 | 5 808,00 |
| 1.1.2. | Dizaina semināru, lekciju, diskusiju, darbnīcu un citu pasākumu organizēšanai nepieciešamais tehniskais nodrošinājums (tiešraižu izmaksas, nepieciešamās tehnikas īre, dažādi tehniskie pakalpojumi, reprezentācijas izdevumi u.c.)  |  |  |  | 4 022,00 |
| 1.1.3. | Dažādu pasākumu (lekciju, semināru, diskusiju, darbnīcu u.c.) organizēšanas un ar dizaina statistiku, tostarp ar aptauju īstenošanu un kontaktpunkta reprezentāciju saistīto pakalpojumu izmaksas (dizainera, moderatora, tulka u.c. atalgojums, tai skaitā visi normatīvajos aktos noteiktie nodokļi) | mēnesis | 9 | 880,00 | 7 920,00 |
| **1.2.** | **Ar Latvijas dizaina kontaktpunkta pārstāvniecību un reprezentāciju nacionālā un starptautiskā līmenī saistītie izdevumi** | **vienība** | **5** | **750,00** | **3 750,00** |
| **1.3.** | **Pārstāvība un darbība konsorcijā „Radošās nākotnes”** |  |  |  | **2 875,00** |
| 1.3.1. | Dalības maksa | gads | 1 | 1 000,00 | 1 000,00 |
| 1.3.2. | Pārstāvniecība un darbība regulārajās tikšanās un darba sesijās | mēnesis | 9 | 208,33 | 1 875,00 |
| **2.** | **Valsts pārvaldes uzdevumu īstenošanai nepieciešamās administratīvās izmaksas** |  |  |  | **5 625,00** |
| 2.1. | Valsts pārvaldes uzdevumu vadība un koordinēšana (atalgojums) | mēnesis | 9 | 440,81 | 3 967,31 |
| 2.2. | Valsts sociālās apdrošināšanas obligātās iemaksas | 23,59% | 9 | 103,99 | 935,89 |
| 2.3. | Grāmatvedības nodrošinājums | mēnesis | 9 | 80,20 | 721,80 |
| **Kopā** | **30 000,00** |

2.pielikums

līdzdarbības līgumam

 „Par atsevišķu valsts pārvaldes uzdevumu veikšanu dizaina jomā”

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU/ FINANSĒŠANAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr. p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta tīmekļvietnēm, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr. p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |